**ОБУЧИТЕЛЕН МОДУЛ**

**„****ПРЕВЕНЦИЯ, УПРАВЛЕНИЕ НА КРИЗИ И ЗАЩИТА ПРИ БЕДСТВИЯ“**

Съдържание

[I. Въведение 3](#_Toc79331129)

[II. Кратко представяне на обучителния модул по теми и подтеми 4](#_Toc79331130)

[III. Описание на обучението и оценяване 6](#_Toc79331131)

# Въведение

Обучителен модул „Превенция, управление на кризи и защита при бедствия“ е предназначен за общински служители, в т.ч. кметове, заместник-кметове, кметски наместници, както и външни експерти.

***Основните цели на обучението е участниците да надградят и придобият знания за:***

* Действащата нормативна уредба в контекста на защита на бедствията.
* Плановете за защита от бедствия с акцент към ролята, ангажиментите и отговорностите на общините, регламентирани в тях.
* Изискванията и практиката относно структура и съдържание на областните и общинските програми за намаляване на риска от бедствия.
* Изпълнение на областните/ общинските програми за намаляване на риска от бедствия.
* Политиките за превенция и съответно намаляване на риска и функциите на общински щаб за защита при бедствия – състав и функции.
* Междуведомствената комисия за възстановяване и подпомагане.
* Целите, функциитие и съставните части на системата за ранно предупреждение.
* Оповестяване на органите на изпълнителната власт и съставните части на единната спасителна система.
* Възможностите за сътрудничество между общините при реализиране на политиките за превенция Очаквани резултати.

***Очаквани резултати***

В края на обучението по темите включени в модула се очаква участниците да са повишили своето познание за:

* Нормативната уредба в областта на превенцията, защитата от бедствия и аварии.
* Съдържанието, фунциите и целите на Плана за защита от бедствия .
* Ролята на местната власт за прилагане на европейските и националните политики на ниво община.
* Ангажиментите и отговорностите на местната власт.
* Структура и съдържание на областните и общинските програми за намаляване на риска от бедствия.
* Режима и индикаторите за Изпълнение на областните/ общинските програми за намаляване на риска от бедствия.
* Подхода, включващ 10 стъпки за разработване на областните/ общинските програми за намаляване на риска от бедствия
* Политиките за превенция и съответно намаляване на риска и функциите на общински щаб за защита при бедствия – състав и функции.
* Дейността на Междуведомствената комисия за възстановяване и подпомагане.
* Механизма на финансиране на дейностите, както и добри практики в областта.
* Мерки и решения, съобразени със спецификите на всеки конкретен случай.
* Институционална компетентност относно Система за ранно предупреждение и оповестяване на населението.
* Реализацията на нови общински практики по изграждане на системи за наблюдение и ранно предупреждение и доставката на специализираното оборудване.
* Изискванията на системата TETRA

***Продължителност на обучението:*** необходимо време за усвояването на обучителния модул е не повече от 30 календарни дни.

# Кратко представяне на обучителния модул по теми и подтеми

**Тема 1:** **Нормативна уредба. Общински план за защита при бедствия – изготвяне и актуализиране. Структура на плана, програми, планове и доклади**

Темата си поставя за цел да запознае участниците с действаща норматива уредба, външен авариен план, както и разработените планове за защита от бедствия. Акцент се поставя в оценка на резултатите от планирането.

***Включени подтеми:***

* Нормативна рамка
* Общински план за защита при бедствия
* Оценка на риска от бедствия.

**Тема 2:** **Определяне общинския профил на риска – методически указания и общински практики. Какви данни да ползваме. Източници за финансиране на мерките в програмите за намаляване на риска**

Темата поставя фокус върху спецификата при определяне общинския профил на риска.

Разгледани са Областни и общински програми за намаляване на риска от бедствия от гледна точна на : цел и нормативна уредба , както и основни принципи при разработване на областните и общинските програми за намаляване на риска от бедствия.

Предоставени са методически указания и подход, включващ 10 стъпки за разработване на областните/ общинските програми за намаляване на риска от бедствия

***Включени подтеми:***

* Норамтивна рамка за разработване на Областни и общински програми за намаляване на риска от бедствия.
* Принципи при разработване на областните и общинските програми за намаляване на риска от бедствия.
* Изпълнение на областните/ общинските програми за намаляване на риска от бедствия.
* Принципи при изготавне на годишните планове.
* Национална стратегия за намаляване риска от бедствия 2018-2030 г.
* Националната програма за намаляване на риска от бедствия 2021-2025 г., приета с Решение № 865 на Министерския съвет от 26 ноември 2020 г.
* Рамка на Сендай за намаляване на риска от бедствия 2015–2030.

**Тема 3:** **Общински съвет за намаляване на риска и общински щаб за защита при бедствия – състав и функции. Възстановителни дейности след бедствие. Подкрепа от Междуведомствената комисия за възстановяване и подпомагане**

Целта на обучението е да представи политиките за превенция и съответно намаляване на риска и функциите на общински щаб за защита при бедствия – състав и функции.

В обучението ще бъде поставен акцент върху ролята на Междуведомствената комисия за възстановяване и подпомагане, както и за дължимите възстановителни дейности след бедствие.

***Включени подтеми:***

* Общински съвет за намаляване риска от бедствия и ЩАБ.
* Възстановителни дейности след бедствие.
* Финансирането на дейностите по овладяване и преодоляване на последиците от природните бедствия.
* Междуведомствената комисия за възстановяване и подпомагане към МС (МКВПМС)
* Добри практики

**Тема 4:** **Системи за наблюдение и ранно оповестяване. Възможности за финансиране. Водещи общински практики**

Темата е насочена към запознаване, на участниците в обучението, с регулацията на системата за ранно предупреждение и оповестяване на органите на изпълнителната власт и съставните части на единната спасителна система. Представени са възможностите за сътрудничество между общините при реализиране на политиките за превенция.

***Включени подтеми:***

* Нредба приета с ПМС № 48 от 01.03.2012 г., изм. ДВ. бр.60 от 22 Юли 2014 г. за Система за ранно предупреждение и оповестяване на органите на изпълнителната власт и съставните части на единната спасителна система.
* Цели при изграждането на системата ТЕТRA.
* Водещи общински практики.

# Описание на обучението и оценяване

Методът на обучение е дистанционен, предлагащ възможности за гъвкав подход, допълнително задълбочаване в предложените теми по избор чрез препратките към съответни източници и допълнителни материали за обучение.

В първия етап от обучението е препоръчително участниците да се запознаят с задължителните обучителни материали.

Следваща стъпка е да се премине към допълнителните материали, включени към всяка тема, с цел по-задълбоченото запознаване с темата и разширяване на теоретичната основа, както и запознаване с практическото приложение на изложените теми.

***Тестове за самоподготовка***

В края на всяка една от темите са предложени въпроси за самооценка, ориентирани към показване степента на усвояване на всяка от темите.

Към всяка от темите са включени по 4 затворени въпроси, мерещи познаването на ключови елементи от темата. След приключване на теста за самооценка, системата автоматично показва резултатите на участника.

При не даването на верен договор, на даден въпрос, е препоръчително участникът да се върне към съдържанието на темата и да се запознае отново със съдържанието. При не разбиране на съдържанието, чрез секция форум, участникът е препоръчително да се свърже с обучителя по дадената тема.

***Дискусионен форум***

Към всяка тема, в секция „Форум“, са разработени дискусионни теми, като задачата е да се усилят уменията на ползвателите за критично мислене и да бъдат свързани теоретичното представяне на темите с практически казуси, които следва да бъдат решавани в процеса на обучение.

Дискусионните форуми ще се отрият от модераторите (обучители) по дадената тема, в процеса на обучение.

***Външно оценяване***

Във финалната фаза от обучението участниците полагат финален тест за придобиване на сертификат за успешно преминат курс на обучение по Модула.

**Подход:** Крайно оценяване – Обобщава постиженията в края на курса с поставянето на оценка. Ориентиран към критерии (минимално ниво на знания)

**Метод (според мястото в учебния процес)**: Финално (след приключване на учебния процес)

**Форма на оценяване:** Тест с 4 избора на отговора. Изисква се да се определи правилния отговор измежду 4 предложени алтернативи. Смо един отговор е правилен, останалите са подвеждащи.Измерителната стойност на теста се определя от 20 въпроса в него.

**Оценяване**: Правилните отговори се оценяват с 1 точка, а неправилните с 0. Индивидуалния тестов бал се определя като сума от получените точки.

**Тежест на въпросите**:Всеки въпрос е с **определена тежест**, определена в проценти. Въпросите са разпределени в три категории – основни – с тежест 0%, с повишена трудност с тежест 30% и трудни с тежест 50%. Въпросите с по-голяма трудност, изискващи ползването на допълнителни материали посочени в помощните текствое и литературата са с по-висока тежест и по-висока крайна оценка.

**Критерии за оценяване – Таблица за оценителя за тестовите задачи.**

|  |  |  |  |  |
| --- | --- | --- | --- | --- |
| **№** | **Критерий** | **Тежест** | **Точки** | **Точки с оценка на**  **тежестта на въпроса** |
| **1** | Отговорът е грешен. Изпитваният не се ориентира в същността на зададени въпрос, Не проявява аналитично мислене и не прави правилна преценка на поставения въпрос, като не показва добро разбиране на материала. | **0** | **0** | **0** |
| **2** | Отговорът изисква основни познания. Изисква се само познаване на материала представен в презентацията към темата и помощния текст. | **0%** | **1** | **1** |
| **3** | Отговорът изисква познания на основния материал представен в презентацията към темата и материала изложен в помощните текстове | **30%** | **1** | **1.3** |
| **4** | Отговорът изисква познания на основния материал представен в презентацията към темата, материалът изложен в помощните текстове и познаване и използване на допълнителни учебни ресурси. | **50%** | **1** | **1.5** |

**При получени от 75 до 100 точки модулът е преминат успешно.**